Ir-Regolament tal-Kunsill (KE) Nru 1359/95
tat-13 ta' Ġunju 1995
li jemenda l-Annessi I u II tar-Regolament tal-Kunsill (KEE) Nru 2658/87 dwar it-tariffi u n-nomenklatura statistika u dwar it-Tariffa Doganali Komuni, u jħassar ir-Regolament (KEE) Nru 802/80
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffi u n-nomenklatura statistika u dwar it-Tariffa Doganali Komuni [1], u b'mod partikolari l-Artikoli 9 u 12 tiegħu,
Billi r-Regolament (KEE) Nru 2658/87 stabbilixxa nomenklatura ta' l-oġġetti, minn issa ′l quddiem imsejjħa "nomenlatura kombinata", biex jilqa′ l-ħtiġijiet sew tat-Tariffa Doganali Komuni kif ukoll ta' l-istatistika tal-kummerċ estern tal-Komunità;
Billi r-Regolament (KE) Nru 3115/94 tal-20 ta' Diċembru 1994 li jemenda l-Annessi I u II tar-Regolament (KEE) Nru 2658/87 li daħal fis-seħħ fl-1 ta' Jannar 1995 ittieħdu in konsiderazzjoni:
- bdil f'dak li għandu x'jaqsam ma′ l-istatistika u l-politika kummerċjali, partikolarment bis-saħħa tad-Deċiżjoni tal-Kunsill 94/800/KE tat-22 ta' Diċembru 1994 dwar il-konkluzjoni għan-nom tal- Komunità Ewropea, f'dak li jidħol fil-kompetenza tagħha, ta' l-akkordji milħuqa fin-negozjati multilaterali tal-Laqgħat fl-Urugwaj (1986-1994) [2] u r-Regolament tal-Kunsill (KE) Nru 3231/94 tat-22 ta' Diċembru 1994 dwar ċerti miżuri li jirriżultaw mil-konklużjoni tan-negozjati skond l-Artikolu XXIV:6 u miżuri neċessarji għall-iskop ta' simplifikazzjoni [3],
- il-bżonn ta' alinjament jew kjarifikazzjoni tal-kliem;
Billi huwa neċessarju li jiġu implimentati, b'effett mill-1 ta' Lulju 1995, ċerti miżuri dwar tariffi, b'mod partikolari għal prodotti agrikoli kif definiti fin-negozjati multilaterali tal-Laqgħat ta' l-Urugwaj;
Billi huwa xieraq għall-Kummissjoni li tadotta permezz ta' regolament li jibda japplika mill-1 ta' Lulju 1995, verżjoni kompleta tan-nomenklatura kombinata flimkien mar-rati ta' dazju korrispondenti u awtonomi tat-Tariffa Doganali Komuni, kif jirriżulta mid-Deċizjoni 94/800/KE u mir-Regolament (KE) Nru 3231/94 kif ukoll miżuri oħra adottati mill-Kunsill jew mill-Kummissjoni [4]
Billi Regolament (KEE) Nru 802/80 [5], kif emendat mir-Regolament (KEE) Nru 2723/90 [6], ikklassifika ċerti prodotti bħall-butir bis-sottotitolu 04050010 tan-nomenklatura kombinata; u billi din il-klassifikazzjoni mhix konformi mamhix konformi ma' l-istruttura ġdida tat-titolu Nru 0405 tan-nomenklatura kombinata annessa ma' dan ir-Regolament; billi ir-Regolament (KEE) Nru 802/80 għalhekk messu jitħassar;
Billi l-miżuri li jipprovdi għalihom dan ir-Regolament huma konformi ma' l-opinjoni tas-Sezzjoni dwar Nomenklatura tat-Tariffi u ta' l-Istatitistika tal-Kumitat dwar il-Kodiċi Doganali,
ADOTTAT DAN IR-REGOLAMENT:
Artikolu 1
L-Annessi I u II tar-Regolament (KEE) Nru 2658/87 qed jiġu sostitwiti bl-Annessi ta' dan ir-Regolament.
Artikolu 2
Ir-Regolament (KEE) Nru 802/80 qed jiġi mħassar.
Artikolu 3
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-13 ta' Ġunju 1995.